b'\n_START_ARTICLE_\nSanta Maria de Guadalupe\n_START_SECTION_\nPovijest\n_START_PARAGRAPH_\nSamostan potje\xc4\x8de iz 13. stolje\xc4\x87a kada je pastir Gil Cordero iz C\xc3\xa1ceresa, na obali rijeke Guadalupe otkrio skulpturu Gospe koju je netko sakrio tijekom maurske invazije 714. godine. Na mjestu gdje je prona\xc4\x91ena podignuta je kapela. Alfons XI. je vi\xc5\xa1e puta posjetio kapelu i molio se Gospi od Guadalupe prije bitke za Rio Salado (1340.). Nakon pobjede u toj bitci, \xc4\x8diji je ishod pripisao Gospi, odlu\xc4\x8dio je na mjestu kapele izgraditi kraljevsko sveti\xc5\xa1te i zapo\xc4\x8dela je izgradnja kompleksa. God. 1389., monasi Hijeronimiti su preuzeli samostan i u\xc4\x8dinili ga svojim sredi\xc5\xa1tem. Izgradnja se nastavila pod upravom monaha i 1474. god. u samostanu je sahranjen kralj Henrik IV. Kastiljski, uz svoju majku, Mariju Aragonsku._NEWLINE_Kristofor Kolumbo je nakon otkri\xc4\x87a Amerike, kao hodo\xc4\x8dasnik pohodio ovaj samostan i tu se zahvalio nebesima na tom otkri\xc4\x87u. Samostan ima sna\xc5\xbenu povezanost s Novim Svijetom, gdje je Gospa od Guadalupe visoko cijenjena, od sveti\xc5\xa1ta Gospi od Guadalupe \xc5\xa1irom Meksika i \xc5\xa1ire._NEWLINE_Iako su sve\xc4\x87enici iz ovog samostana osnovali slavni samostan Escorial, koji je bio mnogo bli\xc5\xbei kraljevskoj rezidenciji, Santa Maria de Guadalupe je ostala pod kraljevskim pokrovstvom. Ostao je najva\xc5\xbenijim \xc5\xa1panjolskim vjerskim sredi\xc5\xa1tem sve do sekularizacije samostana 1835. godine. U 20. stolje\xc4\x87u, samostan su o\xc5\xbeivjeli franjevci i 1955. godine, papa Pio XII. dodijelio mu je titulu "Manje papinske bazilike".'